
PRAVILNIK O PRIZNANJIH 
SPECIALNE OLIMPIADE SLOVENIJE

I. SPLOŠNE DOLOČBE

1. člen

Specialna olimpiada Slovenije (v nadaljevanju SOS) podeljuje priznanja za delo in dosežke na področju Specialne olimpiade oz. športa za osebe z zmerno in težjo motnjo v duševnem razvoju.

2. člen

Priznanja SOS se podeljujejo v obliki plaket SOS in priznanj SOS.

3. člen

Priznanja SOS lahko prejmejo člani Specialne olimpiade, ustanove, posamezniki, trenerji, tekmovalci, organizatorji, starši in sodelavci z drugih področij ter organizacije in ustanove.

Priznanja SOS se lahko izjemoma podelijo različnim posameznikom tudi posmrtno.

4. člen

Priznanje SOS podeljuje izvršni odbor (v nadaljevanju IO) SOS na predlog Komisije za priznanja SOS.

Komisijo, ki je tričlanska, imenuje IO SOS. Mandat komisije je enak mandatu IO SOS.

5. člen

Kandidate za priznanja SOS lahko predlagajo posamezne članice SOS ali člani IO SOS na podlagi razpisa, ki ga vsako leto enkrat objavi Komisija za priznanja SOS.

II. PLAKETA SOS

6. člen

Plaketa SOS je najvišje priznanje v Republiki Sloveniji, ki se podeljuje za izjemen prispevek k razvoju Specialne olimpiade oz. športa za osebe z zmerno in težjo motnjo v razvoju.

7. člen

Na plaketi SOS je stiliziran znak Specialne olimpiade in napis: Specialna olimpiada Slovenije. Plaketa je kovinska, s pisnim dopolnilom.

8. člen

Plaketo SOS lahko prejmejo:

· članice SOS, ki so s svojim dolgoletnim uspešnim delom bistveno prispevale k razvoju in povečanju ugleda SOS

· posamezniki, člani Specialne olimpiade, za posebno uspešno delo pri organizaciji in pri razvoju SOS

· sodelavci z drugih strokovnih področij, ki so s svojim delom pomembno vplivali na delo in razvoj SOS

· druge organizacije in ustanove, ki so pomembno vplivale na razvoj in delo SOS.

9. člen

Letno se lahko podeli največ 5 plaket SOS.

Med prejemniki plakete SOS mora vsako leto biti tudi vsaj ena zunanja ustanova oz. posameznik.

Plaketa SOS se lahko podeli istemu posamezniku oz. ustanovi samo enkrat.
Podelitev plakete izključuje tudi istočasno podelitev priznanja v istem letu.

(sklep 15. seje IO SOS, dne 1.oktober 2001).

III. PRIZNANJE SOS

10. člen

Priznanje SOS lahko prejmejo člani ali nečlani Specialne olimpiade, posamezniki ali ustanove za pomemben prispevek k razvoju Specialne olimpiade, posamezniki ali ustanove za pomemben prispevek k razvoju Specialne olimpiade v zadnjem letu (oz. krajšem časovnem obdobju), za kvalitetno organizirano in izvedeno mednarodno tekmovanje Specialne olimpiade ali državne igre SOS ali drug pomemben dogodek Specialne olimpiade, ki je prispeval k razvoju in ugledu specialno olimpijskega gibanja; za sistematično in dolgoletno treniranje tekmovalcev.

11. člen

Na priznanju SOS je stiliziran znak Specialne olimpiade ter natisnjeno ime SOS, naziv priznanja: PRIZNANJE Specialne olimpiade Slovenije ter ime (naziv) prejemnika.

12.člen

Letno podeljeno število priznanj ni omejeno in je odvisno od aktivnosti specialno olimpijskega gibanja v preteklem letu oz. krajšem obdobju.

Priznanje SOS se lahko podeli istemu posamezniku oz. ustanovi tudi večkrat.

IV. KONČNE DOLOČITVE

13.člen

Prizanja SOS se podeljujejo vsako leto praviloma v prvi četrtini leta na zasedanju občnega zbora Društva SOS.

14.člen

Potrebna sredstva za izdajo plaket in priznanj ter stroške dela komisije zagotavlja SOS.

15.člen

Ta pravilnik sprejme občni zbor Društva SOS na predlog IO SOS in stopi v veljavo z dnem sprejema. Spremembe in dopolnitve se sprejmejo po enakem postopku kot pravilnik.

Spremembe in dopolnitve veljajo od vključno leta 2005 dalje. 

